open-index/open-wikipedia-markdown huggingface dataset:
Vadi

**Vadi** ( *wādī*) on kuivunut joenuoma, joka täyttyy vedellä vain rankkojen sateiden aikana. Vadien rannat ovat usein ihmisasutuksen keskuksia, sillä niistä löytyy maanalaista vettä. Termiä ”wadi” käytetään paljon arabialaisissa paikannimissä. Amerikassa vadeista käytetään espanjasta lainattua nimeä *arroyo*, Pohjois-Afrikassa ne tunnetaan nimellä *oued*.

## Vadien rakenne ja koostumus
Vadit sijaitsevat usein melko tasaisessa hieman kaltevassa maastossa ja johtavat usein kuiviin järviin. Joen uoman poikkileikkaus on usein vadissa melko tasainen. Sen pohjalla on usein sedimenttiä, joka on irtonaista soraa ja hiekkaa, jota huuhtoutuu tulvan aikana uomassa. Joskus sedimentti keräytyy yhteen paikkaan ja estää veden virtauksen, jolloin joki voi vaihtaa äkisti suuntaa. Sedimentin alla on usein tiheämpiä kerroksia, jotka eivät läpäise vettä hyvin, minkä vuoksi vesi ei imeydy kovin nopeasti maahan.

## Vadien merkitys aavikoilla
Joidenkin vadien alla on maanalaisia jokia tai lähteitä, jotka toimivat vesilähteenä ja keitaina autiomaassa asuville ja siellä matkustaville ihmisille. Niiden ympärille on sen ansiosta kerääntynyt asutusta ja niiden ympärillä viljellään maata. Ne ovat elintärkeitä myös näillä paikoilla oleville kasveille ja eläimille. Sen vuoksi niistä on Afrikassa ja Lähi-idässä monin paikoin tehty suojelualueita tai kansallispuistoja. Myös Unesco on liittänyt niitä maailmanperintöluetteloonsa. Esimerkiksi Yhdistyneissä arabiemiirikunnissa on Wadi Wurayah liitetty Unescon maailmanperintöluetteloon sekä Jordanian eteläosassa sijaitseva Wadi Rum.

Vadien ylittäminen saattaa olla vaarallista tiettyinä aikoina yllättävien tulvien takia. Tällaiset tulvat tappavat vuosittain useita ihmisiä arabimaissa.

## Lähteet

## Aiheesta muualla

* 
*
Grönlannin jalkapallomaajoukkue

**Grönlannin jalkapallomaajoukkue** on Grönlannin jalkapalloliiton alaisuudessa toimiva jalkapallojoukkue, joka edustaa Grönlantia jalkapallomaaotteluissa. 

Grönlanti ei ole FIFAn eikä minkään sen maanosaliiton jäsen, minkä vuoksi se ei myöskään voi osallistua maailman- tai maanosamestaruuskilpailuihin. Grönlanti on kuitenkin pelannut  ystävyysotteluita pääasiassa Islantia ja Färsaaria vastaan sekä kohdannut monia muita FIFAan kuulumattomien liittojen joukkueita, kuten Ahvenanmaan, Tiibetin, Orkneyn ja Guernseyn.

Vuonna 2006 touko-kesäkuun vaihteen tienoilla joukkue osallistui FIFI Wild Cup 2006 -turnaukseen, jossa se hävisi molemmat ottelunsa.

## Lähteet

## Aiheesta muualla
* Grönlannin jalkapalloliitto
Michael Umaña

**Michael Umaña** (s. 16. heinäkuuta 1982 San José) on costaricalainen jalkapalloilija. Hän on pelipaikaltaan puolustaja.

Umaña siirtyi yhdysvaltalaiseen Los Angeles Galaxyyn alkuvuodesta 2005 kotimaansa Club Sport Heredianosta. 2005/2006 kauden jälkeen Umaña siirtyi takaisin kotimaahansa Brujasiin.

Umaña pelasi Costa Rican joukkueessa vuoden 2004 olympiajoukkueessa ja vuoden 2006 MM-kisoissa. MM-kisoissa 2006 hän pelasi kaikki Costa Rican kolme ottelua alusta loppuun. Hänen ensimmäinen maaottelunsa oli 4. kesäkuuta 2004 Nicaraguaa vastaan. Umaña on pelannut 21 maaottelua (tilanne 20. kesäkuuta 2006).

## Lähteet
Widows

**Widows** oli helsinkiläinen punkyhtye. Se oli alkuperäisistä suomalaisista englanninkielisistä punkyhtyeistä ainoa, joka pääsi tekemään LP-levyn, sillä Briard koottiin uudelleen vasta myöhemmin.

Yhtye muistetaan parhaiten versiostaan silloin televisiossa pyörineen Viisikko-televisiosarjan tunnuslaulusta "The Famous Five".

Laulaja Jacky Ix joutui albumin julkaisun jälkeen henkilökohtaisiin vaikeuksiin ja vankilakierteeseen väkivalta- ja huumausainerikoksien takia. Widows esiintyi tämän jälkeen kerran Helsingin Lepakossa Pete Malmin kanssa. Kokoonpano teki yhden julkaisemattoman singlen. Bändin kitaristi Kelloggs Bollocks kuoli hämärissä olosuhteissa vuonna 1993; ainoastaan hänen irtileikkautunut jalkansa löytyi Helsingin Kolera-altaasta.

Widows teki kesällä 2008 kaksi keikkaa kokoonpanolla Shadou (laulu), Johnny Widow, TB Widow ja Spädä (rummut).

2002 laulaja Jacky Ix raitistui ja aloitti musiikin tekemisen uudelleen. Vuonna 2007 Jacky muutti Joensuuhun ja toimii laulaja-lauluntekijä-kitaristina sooloprojekteissaan. 

Syksyllä 2008 Widows kasattiin uudelleen vanhalla kokoonpanolla: Jacky Ix (laulu) TB Widow (basso) Johnny Widow (kitara) ja Spädä (rummut). Widows keikkaili aktiivisesti noin kaksi vuotta ja teki tammikuussa 2010 studiolla uuden levyn. Se on kuitenkin jäänyt julkaisematta bändin jäsenten erimielisyyksien takia. Samana vuonna, 2010 Jacky Ix lopetti bändissä lopullisesti. Bändi aloitti uuden laulajan etsimisen.

## Jäsenet

*Jacky Ix – laulu (1979–1980, 2008–2010), oik. Jyri Ahjokari, freelancer-muusikko, laulaja-lauluntekijä, Joensuu.
*TB Widow – basso (1979–1980, 2008– ), oik. Tapio Kakko, myöhemmin Pelle Miljoona Oy, Fishfaces
*Rocky Ramone – rummut (1979), oik. Vesa Roth
*Johnny Widow – kitara (1979–1980, 2008– ), oik. Jouni Kakko, myöhemmin Mute8
*Kelloggs Bollocks – kitara (1979), oik. Markku Manner, myöhemmin Cartoon Rockers ja soolona 
*Archie Anarchy – rummut (1980), oik. Ari Sanberg
*James Blockhead – kitara (1980), oik. Jukka Säilynmäki 
*Pete Malmi – laulu (1980), oik. Mika-Petteri Malmi, yksi keikka ja julkaisematon single
*Shadou – laulu (2008)
*Jacky Ix - laulu (2008-2010)
*Spädä – rummut (2008–)
*Pasi – laulu (2015–)

## Diskografia
### Singlet

*Overscrupulous/ Age Doesn't Mean a Thing/ The Famous Five (Love Records, 1979)
*Wall of Berlin/ For Your Freedom/ Be Yourself (Poko Rekords, 1979)
*We're Comin'/ Hard to Be Down/ White Xmas (Poko Rekords, 1979)

### LP
* 
*  (Sisältää yhtyeen singlejä sekä Fun? -albumin)

### CD

*Complete Widows (Poko Rekords, 1993) (sisältää Fun? -LP:n ja kaikki kolme singleä)

### Muuta

*Metropolis -live-kokoelma-LP:llä neljä keikkataltiointia (Johanna, 1980)

## Lähteet
*http://profile.myspace.com/index.cfm?fuseaction=user.viewProfile&friendID=442587813
*http://www.youtube.com/user/widows2009

### Viitteet

## Aiheesta muualla
* Helsingin Sanomat – Mitä tapahtui Kelloggs Bollocksille? Lehtijuttu Kelloggs Bollocksin elämästä ja katoamisesta
Francisco Fonseca

**José Francisco Fonseca Gúzman** (s. 2. lokakuuta 1979 León, Guanajuaton osavaltio, Meksiko) on meksikolainen jalkapalloilija, joka tunnetaan lempinimellä **Kikin**. Hän pelasi kotimaansa seurojen lisäksi muun muassa portugalilaisseura Benfican riveissä. Hän pelasi Meksikon maajoukkueessa 43 ottelua ja teki 21 maalia vuosina 2004–2008.

Kikin teki debyyttinsä Meksikon 1. divisioonassa La Piedadin joukkueessa vuonna 2001. Hän pelasi La Piedadissa kaksi kautta ennen kuin siirtyi Meksikon pääsarjaan UNAM Pumasiin. Kikinistä tuli suuri tähti Pumasissa, koska hän johdatti joukkueen kahteen mestaruuteen ja teki 81 pelaamassaan ottelussa 23 maalia. Kaudella 2004 Pumasin toisen mestaruuden jälkeen Kikin siirtyi Cruz Azuliin. Kesällä 2006 hän siirtyi Portugalin SuperLigassa pelaavaan Benficaan.

Fonseca valittiin Meksikon MM-kisajoukkueeseen Saksan maailmanmestaruuskisoihin vuonna 2006. Hän pelasi Meksikon kaikissa neljässä MM-kisaottelussa ja teki yhden maalin alkulohko-ottelussa Portugalia vastaan.

## Lähteet
Sanomalehtipaperi

**Sanomalehtipaperi** on massajulkaisujen painatuksen tarkoitettua paperia. Se pyritään nykyään valmistamaan pääosin kierrätyskuiduista eli uusiomassasta sekä täyteaineista. Loput paperin raaka-aineista ovat mekaanista massaa, pääasiassa kuusi- tai mäntyhierrettä. Tavallisimmin paperi on neliömassaltaan 23–40 grammaa, ja Suomessa yleisesti tehtävän sanomalehtipaperin neliömassa on 40&nbsp;g/m², 42,5&nbsp;g/m², harvemmin 45&nbsp;g/m² tai jopa 48,8&nbsp;g/m² eli se on kevyempää kuin kopiopaperi, joka on hienopaperia ja jossa on täyteaineita.

Kierrätystä silmällä pitäen sanomalehti pitäisi saattaa kierrätykseen viimeistään kahden kuukauden kuluttua painamisesta, jotta se päätyisi takaisin tehtaalle ennen kolmen kuukauden ikää, koska musteen irrottaminen uusiomassaprosessissa on tuoreena helpompaa.

Lokakuussa 2008 sanomalehtipaperi maksoi 525 euroa tonnilta. Vuonna 2009 hinta putosi Euroopassa 410 euroon tonnilta ja nousi 2012 uudelleen 510 euroon tonnilta. Sen jälkeen hinta aleni, ja vuoteen 2018 mennessä paperitonnin hinta on vaihdellut 425:n ja 500:n euron välillä.  

## Sanomalehtipaperia valmistavat paperikoneet Suomessa

* UPM-Kymmene, Jämsänkosken paperitehdas, PK6. Tuotanto siirrettiin tehtaalle Kaipolasta ja se alkoi alkuvuodesta 2021.

## Erikoissanomalehtipaperia valmistavat paperikoneet Suomessa

* Stora Enso, Anjalan paperitehdas, PK3
* UPM-Kymmene, Kaipolan paperitehdas, PK4 (raaka-aineena kierrätysmassa). Suljettiin joulukuussa 2020.

## Aiemmin sanomalehtipaperia valmistaneet paperikoneet Suomessa
* UPM-Kymmene, Kajaanin paperitehdas, PK4 (suljettiin joulukuussa 2008)
* UPM-Kymmene, Kaipolan paperitehdas, PK5 (suljettu 1992, purettu 1994)
* Stora Enso, Summan paperitehdas, PK1 (suljettu 2003), PK2 ja PK3 (tuotteina myös parannettu sanomalehti-, päällystämätöntä aikakauslehti- ja kirjapaperia, suljettu 2008)
* Kymmene, Voikkaan paperitehdas, PK5/PK15 (suljettu 1977) ja PK2/PK12 (suljettu 1978)
* Kajaani, Kajaanin paperitehdas, PK1 (suljettu 1983)
* Simpeleen paperitehdas, PK1 (suljettu 1954)
* A. Ahlström Osakeyhtiö, Varkauden paperitehdas PK3 (muutettu hienopaperikoneeksi 1985)
* Stora Enso, Veitsiluodon paperitehdas, PK1, PK2, PK3 ja PK5 (muutettu hienopaperikoneiksi)
* Stora Enso, Varkauden paperitehdas, PK4 (käytti myös uusiokuitua, suljettu vuonna 2010)
* UPM-Kymmene, Kaipolan paperitehdas, PK7, raaka-aineena oli kierrätysmassa (suljettu joulukuussa 2020).

## Aiemmin erikoissanomalehtipaperia valmistaneet paperikoneet Suomessa
* UPM-Kymmene, Voikkaan paperitehdas,PK6/PK16 (suljettu vuonna 2002)
* UPM-Kymmene, Kajaanin paperitehdas, PK3 (suljettiin joulukuussa 2008)
* Stora Enso Oyj, Varkauden paperitehdas, PK2

## Lähteet
Vatikaanivaltion jalkapallomaajoukkue

**Vatikaanivaltion jalkapallomaajoukkue** on jalkapallojoukkue, joka edustaa Vatikaanivaltiota jalkapallomaaotteluissa. Vatikaani ei ole kansainvälisen jalkapalloliiton FIFAn eikä minkään sen maanosaliiton jäsen, minkä johdosta se ei pysty osallistumaan maailman- tai maanosamestaruuskilpailuihin.

Vatikaanin ensimmäinen maaottelu oli San Marinoa vastaan vuonna 1994. Vuonna 2006 joukkue kohtasi sveitsiläisen seurajoukkueen SV Vollmondin aivan Vatikaanin ulkopuolella sijaitsevalla kentällä. Ottelu päättyi Vatikaanin 5–1-voittoon.

Paavi Franciscuksen luvalla maahan perustettiin naisten jalkapallomaajoukkue vuonna 2019.

Joukkueen pelaajisto koostuu pääasiassa Sveitsiläiskaartin jäsenistä sekä paavillisen neuvoston jäsenistä ja museoiden vartijoista. Kuitenkin vain sveitsiläiskaartilaiset ovat maan kansalaisia.

## Otteluiden lopputuloksia

## FIFA-jäsenyys
Vatikaanivaltio on yksi niistä vain kahdeksasta itsenäisestä valtioista, joiden kansallinen jalkapallomaajoukkue ei kuulu FIFAan. Muut seitsemän ovat Mikronesia, Kiribati, Marshallsaaret, Palau, Monaco, Tuvalu ja Nauru.

## Pelaajia
* Marcello Rosati

### Tämänhetkinen joukkue
* Andrea Giulii Capponi (Maalivahti)
* Marco Caterini (Maalivahti)
* Maurizio Baroncini (Puolustaja)
* Andrea Mayer (Puolustaja)
* Simone Palmieri (Puolustaja)
* Vincenzo Pletropaolo (Puolustaja)
* Enrico Rimauru (Puolustaja)
* Mario Tiburzi (Puolustaja)
* Eric Cardona (Puolustaja)
* Cataldo Francesco (Keskikenttäpelaaja)
* Fabrizio Gaudio (Keskikenttäpelaaja)
* Mario Pacenza (Keskikenttäpelaaja)
* Angelo Palma (Keskikenttäpelaaja)
* Roberto Perinelli (Keskikenttäpelaaja)
* Sandro Trolani (Keskikenttäpelaaja)
* Simone Batalocco (Hyökkääjä)
* Daniele Carilli (Hyökkääjä)
* Lorenzo Pierotti (Hyökkääjä)
* Alessandro Quatro (Hyökkääjä)

## Valmentajia
* Saverio Di Pofi
* Giovanni Trapattoni
* Gianfranco Guadagnoli

## Lähteet
Kierrätyskuitu

**Kierrätyskuidut** eli **uusiokuidut** tarkoittaa esimerkiksi paperin ja tekstiilien kierrätettäviä kuitumateriaaleja.

## Paperiteollisuudessa
paperiprosessissa tarkoittavat puukuituja riippumatta siitä, ovatko ne alun perin hioke-, hierre- vai sellukuituja.
Yksittäinen kuitu voidaan paperiteollisuudessa käyttää 3–5 kertaa uudelleen, mutta sen lujuus ja sitoutumiskyky heikkenee joka kierrätyskerralla.
Kierrätysmassa on noin 1/3 osa sellumassan materiaalihinnasta, ja massaprosessi valmiiksi massaksi, joka voidaan syöttää paperikoneelle on noin 1/5 sellumassan tuoton hinnasta

## Tekstiiliteollisuudessa

Tekstiilikuitujen kierrätyksellä pyritään hyödyntämään muuten jätteeksi päätyvät tekstiilit. Esimerkiksi puuvillavaatteista saadaan kierrätyskuitua, jolla voidaan pienentää hiilijalanjälkeä ja vesijalanjälkeä. Uudelleenkäyttöön kelpaamattomat puuvillavaatteet lajitellaan, revitään koneellisesti ja liuotetaan kemiallisesti. Puuvillakuitu tavallaan pilkotaan ja rakennetaan uudelleen. Menetelmä on samantapainen kuin viskoosin valmistus. Puuvillasta saadaan näin pitkää ja hyvälaatuista kuituainesta. Puuvillan kemiallisessa liuotuksessa ei käytetä rikkihiiltä kuten viskoosin valmistuksessa, joten menetelmä on ympäristöystävällisempi. Prosessissa on mahdollista säädellä kuitujen pituutta, mikä parantaa kuitumateriaalin laatua. Kierrätyskuidusta kehrätystä langasta valmistetusta neuloksesta tulee sileää ja kiiltävää. Teoriassa puuvillainen vaate voisi siis kiertää loputtomasti raaka-aineesta vaatteeksi ja siitä uudelleen raaka-aineeksi.

## Katso myös
* Kiertotalous

## Lähteet

## Aiheesta muualla

*Kuituus-verkkokirja
Aline Lahoud

**Aline Lahoud** (s. 2. maaliskuuta 1986 Beirut, Libanon) on libanonilainen laulaja. Hänen olisi pitänyt edustaa maataan vuoden 2005 Euroviisuissa Kiovassa, mutta maa vetäytyi kilpailusta viime hetkellä. Syy vetäytymiseen oli että Libanon ei lakinsa mukaan saa kilpailla samassa kilpailussa jossa on Israel mukana. Kappale, jolla hän olisi osallistunut Euroviisuihin, oli ranskankielinen "Quant tout s'enfuit". Hän julkaisi kappaleen singlenä 2005, ja seuraavana vuonna ilmestyi albumi *11 heures et quart*.

Lahoud aloitti laulamisen 3-vuotiaana ja piti ensimmäisen konserttinsa 1997. Hänen äitinsä on laulaja Salwa Al Katrib ja isänsä tuottaja Nahi Lahoud.

## Diskografia
### Albumit
* *11 heures et quart* (2006)

### Singlet
* "Quant tout s'enfuit / It's Over" (2005)

## Aiheesta muualla
* Viralliset sivut
Danny Fonseca

**Danny Alberto Fonseca** (s. 7. marraskuuta 1979) on costaricalainen jalkapalloilija. Hän on keskikenttäpelaaja.

Fonsecan ensimmäinen maaottelu oli 20. helmikuuta 2003 Hondurasia vastaan. Hän on pelannut 24 maaottelua, joissa on tehnyt kaksi maalia (tilanne 20. kesäkuuta 2006). Vuoden 2006 MM-lopputurnauksessa Fonseca pelasi kahdessa ottelussa yhteensä 118 minuuttia.

## Seurat

* 2003–2004 Deportivo Saprissa
* 2004–2005 Club Sport Herediano
* 2005– CS Cartaginés

## Lähteet
Olemisen sietämätön keveys

**Olemisen sietämätön keveys** () on tšekkiläisen kirjailijan Milan Kunderan menestysteos vuodelta 1984. Romaani sisältää runsaasti filosofisia termejä ja pohdintaa. Sen keskeisinä käsitteinä esiintyvät elämän ”paino” ja ”keveys”. Teos on ilmestynyt suomeksi Kirsti Sirasteen kääntämänä ja WSOY:n kustantamana 1985.

Tapahtumapaikkana on Prahan kaupunki Tšekkoslovakiassa neuvostomiehityksen eli Prahan kevään jälkeen vuonna 1968. Kirjassa kuvataan taiteilijoiden ja intellektuellien asemaa muuttuneessa yhteiskunnassa ja kamppailua vierasta miehittäjää vastaan.

Päähenkilöitä Kunderan romaanissa on neljä. Keskushahmo on maineikas kirurgi ja naistenmies Tomáš, joka menettää asemansa kritisoituaan kommunistien toimia kotimaassaan. Muita henkilöitä ovat hänen vaimonsa Tereza, rakastajattarensa Sabina ja Sabinan rakastaja Franz. Näiden neljän hahmon elämät punoutuvat tavalla tai toisella yhteen ja jokainen käy kirjan aikana omat kamppailunsa itseään ja ympäristöään vastaan.

Kunderan filosofian mukaan ”oleminen” on ”sietämättömän kevyttä”. Tämä perustuu siihen, mitä kirjassa usein esiintyvä saksankielinen lause ”*Einmal ist keinmal*” pyrkii selittämään. Lausahdus tarkoittaa sitä, ettei kerran tehty asia oikeastaan merkitse mitään, ja kun ihmisella on elettävänään vain yksi elämä, ei hänen teoillaan lopulta ole merkitystä tai painoarvoa. Samalla kun elämä siis on merkityksettömyydessään ”kevyttä”, ihminen ei kestä ajatusta oman elämänsä turhanpäiväisyydestä, mikä tekee elämästä sietämätöntä. Tämänkaltaisesta ajattelumallista juontuu kirjan nimi.

## Elokuva
Vuonna 1988 kirjasta tehtiin elokuvaversio, jonka ohjasi yhdysvaltalainen Philip Kaufman. Elokuvan päähenkilöitä esittivät Daniel Day-Lewis, Juliette Binoche ja Lena Olin. Kundera itse on todennut, etteivät hänen kirjansa sovi elokuviksi, koska ne menettävät tärkeitä ominaisuuksiaan ja syvyyttään siirrettäessä valkokankaalle.

## Kirjallisuus
*
FIFI Wild Cup

**FIFI Wild Cup** (FIFI tuli sanoista **F**ederation of **I**nternational **F**ootball **I**ndependents") oli kansainvälinen vuonna 2006 järjestetty jalkapalloturnaus sellaisilla maille, alueille ja kansallisuusryhmille, joilla ei ollut omaa FIFAn alaista maajoukkuetta.  FIFI Wild Cup järjestettiin Hampurissa 29. toukokuuta—3. kesäkuuta 2006. 

## Turnaus
Turnaukseen osallistui viisi maajoukkuetta maista, jotka eivät olleet kansainvälisen jalkapalloliiton FIFAn tai sen maanosaliittojen jäseniä sekä isäntäjoukkue Saint Paulin tasavalta.

Ottelut pelattiin FC St. Paulin kotikentällä Millerntor-Stadionilla. Turnauksen pääsponsorina toimi saksalainen internet-vedonlyöntitoimiso *mybet.de*. 

### Osallistuneet joukkueet
* Pohjois-Kypros
* Grönlanti
* Tiibet
* Sansibar
* Gibraltar
* St. Pauli

### A-lohko

### B-lohko

### Välierät
* St. Pauli **1–2**  Sansibar 

* Pohjois-Kypros  **2–0**  Gibraltar 

### Pronssiottelu
* St. Pauli **1–2**  Gibraltar 

### Loppuottelu
* Sansibar  **0–0**  Pohjois-Kypros

Pohjois-Kypros voitti rangaistuspotkukilpailun **4–1**

## Katso myös
Muita vastaavia maajoukkuekilpailuita ovat olleet VIVA World Cup ja ELF Cup.

## Aiheesta muualla
* http://www.wild-cup.de/
* Spiegel: The Clash of the Lilliputians
Pohjois-Kyproksen jalkapallomaajoukkue

**Pohjois-Kyproksen jalkapallomaajoukkue** edustaa Pohjois-Kyproksen turkkilaista tasavaltaa jalkapallon maaotteluissa. Pohjois-Kyprosta ei ole kansainvälisesti tunnustettu eikä sen jalkapalloliitto ole FIFAn tai sen maanosaliittojen jäsen, minkä takia se ei myöskään voi osallistua maailman- tai maanosanmestaruuskilpailuihin.

Joukkue on kuitenkin pelannut lukuisia epävirallisia ystävyysotteluita. Vuonna 2006 se voitti ensi kertaa järjestetyn, FIFA:an kuulumattomille maajoukkueille tarkoitetun FIFI Wild Cup -turnauksen. Loppuottelussa kaatui Sansibar rangaistuspotkukilpailussa. Marraskuussa 2006 Pohjois-Kypros isännöi ELF Cup -turnausta.

## Pelaajia

*Hasan Piro
*Abbas Osum
*Ali Duvarcı
*Ali Oraloğlu
*Ayhan Demir
*Coşkun Ulusoy
*Çağan Çerkez
*Derviş Kolcu
*Erdinç Börekçi
*Ertaç Taşkıran
*Hamis Çakır
*Hasan Tamel
*Hüseyin Adal
*Hüseyin Amcaoğlu
*Hüseyin Kayalılar
*Hüseyin Sadiklar
*Kemal Uçaner
*Mustafa Kılıç
*Nazim Aktunç
*Rüstem Özmusalar
*Serkan Önet

## Aiheesta muualla
* Kaikki ottelut (RSSSF)
* Spiegel-lehden artikkeli FIFI Wild Cupista (englanniksi)
Gamma Centauri

**Gamma Centauri** (**γ Cen** / **γ Centauri'') 
eli **Muhlifain''' on tähti Kentaurin tähtikuviossa eteläisellä tähtitaivaalla, niin etelässä, ettei näy Suomessa.
Palsternakka

**Palsternakka** eli **euroopanpalsternakka** (*Pastinaca sativa*) on kaksivuotinen sarjakukkaiskasvi, jonka ensimmäisenä vuonna kasvattamaa juurta käytetään juureksena.

## Levinneisyys
Suomessa palsternakka on viljelykarkulainen ja tulokas. Se kasvaa luonnossa vakiintuneena paikoitellen Etelä-Suomessa, varsinkin kaupunkialueilla, esimerkiksi teiden varsilla jopa melko yleisenä. Muuallakin Etelä- ja Keski-Suomessa sitä tavataan satunnaisesti.

Kasvi on alkujaan euraasialainen laji, mutta se on levinnyt viljelykarkulaisena myös Yhdysvaltoihin, missä sitä pidetään haitallisena tulokaslajina.

## Juures
Juureksena palsternakka muistuttaa porkkanaa, mutta on vaaleampi ja maultaan mausteisen pähkinäinen. Palsternakkaa on syöty Euraasiassa antiikin ajoista lähtien. Sitä voidaan keittää, paistaa tai käyttää muhennoksissa, keitoissa ja laatikoissa.

Palsternakkaa ei viljellä lämpimillä seuduilla, koska routa on tarpeellista maun kehittymiseksi. Mullan tulee olla hiekkaista ja savimaista, jotta juuret kasvavat suuriksi. Sopimattomassa mullassa ne jäävät lyhyiksi ja haaraisiksi. Palsternakan siemenet voidaan kylvää varhaiskeväällä, kun maa on sulanut kylliksi. Sadonkorjuu voidaan aloittaa myöhään syksyllä, heti ensimmäisten pakkasten jälkeen. Joka vuosi kannattaa käyttää uusia siemeniä, koska varastointi heikentää niiden kasvukykyä merkittävästi.

Palsternakassa on enemmän kivennäisaineita ja useampia vitamiineja kuin sen lähisukulaisessa porkkanassa; kuitenkin A-vitamiinin esiastetta β-karoteenia on porkkanassa moninkertaisesti enemmän. Palsternakassa on erityisen paljon kaliumia, jopa 600 mg verran sataa grammaa kohden. Se sisältää myös runsaasti ravintokuitua. 100 grammaa palsternakkaa sisältää 230 kJ (55 kcal) energiaa.

Joillekin kasvi aiheuttaa allergisen reaktion. Palsternakan lehdet saattavat myös ärsyttää ihoa, jos niistä irtoava neste osuu iholle yhdessä auringonvalon kanssa.

## Ravintosisältö per 100 g
* Energiaa 313,8 kJ/75 kcal
* Proteiinia 1,2 g
* Hiilihydraattia 17,99 g
** josta sokeria 4,8 g
* Rasvaa 0,3 g
** tyydyttyneitä rasvahappoja 0,05 g
** kertatyydyttämättömiä rasvahappoja 0,112 g
** monityydyttämättömiä rasvahappoja 0,047 g
* Ravintokuitua 4,9 g
* Natriumia 10 mg
* Kaliumia 375 mg

## Lähteet

## Aiheesta muualla
* Kasviatlas: Palsternakan eli euroopanpalsternakan levinneisyys Suomessa villiintyneenä.
* Palsternakka – Vuoden Vihannes 2004  Kasvitieto, Kotimaiset kasvikset
* Yle Olotila: Palsternakkapyreen resepti
Edward the Great

**Edward the Great: The Greatest Hits** on Iron Maidenin toinen kokoelmalevy, joka julkaistiin vuonna 2002. Se sisältää kappaleita kaikilta paitsi kahdelta ensimmäiseltä albumilta. Levyn alkuperäinen tarkoitus oli esitellä yhtyettä uusille faneille.

Levystä tehtiin vuonna 2005 uusi painos, joka sisältää kappaleita myös vuoden 2003 albumilta *[[Dance of Death]]*. Kokoelmaa on kritisoitu siitä, ettei kumpikaan painos sisällä kappaleita vuosilta 1978–1981, jolloin yhtyeen laulajana oli Paul Di’Anno.

## Kappaleet
### Vuoden 2002 alkuperäisen version kappaleet
#  
# 
#  
# 
#  
#  
#  
#  
#  
#  
# 
# 
# 
# 
#  
# 

### Vuoden 2005 version kappaleet
#  
# 
# 
#  
#  
#  
#  
# 
# 
# 
# 
#  
# 
#  
# 
# 

## Arvostelut
* Imperiumi: 7/10
* Soundi: 

## Lähteet

## Aiheesta muualla
* 
*
Saamen jalkapallomaajoukkue

**Saamen jalkapallomaajoukkue** on jalkapallon maajoukkue, joka edustaa Fennoskandian pohjoisosissa eläviä saamelaisia. Joukkue toimii Saamen jalkapalloliiton (*Sámi Spábbáčiekčanlihttu*) alaisuudessa. Saamen jalkapalloliitto ei ole kansainvälisen jalkapalloliiton FIFAn tai minkään sen maanosaliiton jäsen, minkä takia joukkue ei voi osallistua maailman- tai maanosanmestaruuskilpailuihin.

Saamelaisten joukkue on kuitenkin pelannut epävirallisia ystävyysotteluita vuodesta 1985 lähtien. Vuodesta 2003 se on ollut NF-Boardin jäsen. Marraskuussa 2006 joukkue teki 42 maalia kolmessa pelissä ja voitti ylivoimaisesti VIVA World Cup -turnauksen. Vuonna 2008 7.–13. heinäkuuta Saame isännöi Jällivaarassa järjestetyn VIVA-turnauksen ja sijoittui turnauksessa kolmanneksi. Myös seuraavan vuoden VIVA-turnauksessa Saamen jalkapallomaajoukkue oli kolmas. Saame ei ollut mukana vuosien 2010 ja 2013 VIVA-turnauksissa.

## Lähteet

* Sápmi's National Soccer Team
Leisure Suit Larry

**Leisure Suit Larry** on Sierra On-Linen (Sierra Entertainment) julkaisema seikkailupelisarja, jonka päähenkilönä on keski-ikäinen Larry Laffer. Pelisarjan suunnittelija ja käsikirjoittaja Al Lowe on ollut sarjan jokaisen pelin tuotannossa mukana, uusimpia pelejä, *Leisure Suit Larry: Magna Cum Laudea* ja *Leisure Suit Larry: Box Office Bustia* lukuun ottamatta.

Huomattavaa on että pelisarjaan ei koskaan julkaistu *neljättä osaa* (johon jälkikäteen viitataan nimellä *Leisure Suit Larry 4: The Missing Floppies*). Neljänteen osaan viitataan huumorimielessä kahdesta syystä: Sierra työsti verkossa moninpelattavaa versiota Sierra Network -palveluun, joka peruttiin teknisistä syistä; ja kolmannen osan päätös oli suunniteltu sarjan päätöksenä joka viidennessä osassa piti "perua".

## Hahmot
; Larry Laffer
Sarjan päähenkilö.

; Passionate Patti
Useissa osissa Larryn tavoitteiden kohde.

## Sarjan pelit
### Päälinja
**[[Leisure Suit Larry in the Land of the Lounge Lizards]]* (1987)
** *Leisure Suit Larry 1: In the Land of the Lounge Lizards* (1991, uusintaversio)
**[[Leisure Suit Larry Goes Looking for Love (in Several Wrong Places)]]* (1988)
**[[Leisure Suit Larry III: Passionate Patti in Pursuit of the Pulsating Pectorals]]* (1989)
**[[Leisure Suit Larry 5: Passionate Patti Does a Little Undercover Work]]* (1991)
**[[Leisure Suit Larry 6: Shape Up or Slip Out!]]* (1994)
**[[Leisure Suit Larry: Love for Sail!]]* (1996)

### Muut
**The Laffer Utilities* (1990)
**Leisure Suit Larry’s Casino* (1998)
**[[Leisure Suit Larry: Magna Cum Laude]]* (2004)
**[[Leisure Suit Larry: Box Office Bust]]* (2009)
**[[Leisure Suit Larry: Reloaded]]* (2013)
**[[Leisure Suit Larry: Wet Dreams Don't Dry]]* (2018)

### Peruutetut julkaisut
**Leisure Suit Larry 4: Missing Floppies*
**Leisure Suit Larry 8: Lust in Space* (1998)
**Leisure Suit Larry: Cocoa Butter* (2005)
**Leisure Suit Larry: Pocket Party* (2005)

## Lähteet

## Aiheesta muualla
*Al Lowe's Humor Site Al Lowen kotisivu 
*Al Lowe's Leisure Suit Larry page  
*Al Lowe kritisoi ''Leisure Suit Larry: Magna Cum Laude'' peliä
Simon Fuller

**Simon Fuller** (s. 17. toukokuuta 1960) on brittiläinen televisio- ja levytuottaja, joka on toiminut muun muassa Spice Girlsin ja S Club 7:n managerina. Hän myös kehitti *[[Pop Idol]]* -kykyjenetsintäohjelman, johon kansainvälinen Idols-formaatti perustuu. Siitä on tehty eri maissa yli 50 versiota, kuten *[[American Idol]]*, *[[Canadian Idol]]* ja Suomen *[[Idols]]*.

Fuller sai vuonna 2011 tähden Hollywood Walk of Famelle.

## Lähteet
Association for Research and Enlightenment

**The Association for Research and Enlightenment Inc.** (lyhenne **A.R.E.**) on selvänäkijänä ja ihmeparantajana tunnetun Edgar Caycen vuonna 1931 perustama voittoa tavoittelematon järjestö, jonka tarkoituksena on tutkia kokonaisvaltaista terveyttä, muinaisia arvoituksia, hengellisyyttä, unia ja niiden tulkintaa, intuitiota eli sisäistä näkemystä, filosofiaa ja jälleensyntymistä. 

A.R.E. on maailmanlaajuinen yksityisten ihmisten verkosto, joka järjestää konferensseja ja koulutustoimintaa ympäri maailman. Edgar Caycen elämästä ja toiminnasta on kirjoitettu yli 300 kirjaa, Edgar Cayce -keskuksia on perustettu 25 maahan ja järjestöllä on jäseniä yli kuudestakymmenestä maasta. 

Järjestön päämaja sijaitsee Virginia Beachin kaupungissa Yhdysvalloissa.

## Aiheesta muualla

* Järjestön kotisivut
Franz Lambert

**Franz Lambert** (s. 11. maaliskuuta 1948 Heppenheim) on saksalainen säveltäjä ja urkuri. Hän on julkaissut yli 100 albumia. Lambert soittaa Hammond-uruilla.

Eräs Lambertin tunnetuimmista sävellyksistä on FIFA-hymni, joka soitetaan aina jalkapallon maaotteluissa pelaajien saapuessa kentälle. Lisäksi hän on soittanut urkuja useissa jääkiekon MM-kisoissa.

## Diskografia

## Aiheesta muualla
* Franz Lambertin viralliset sivut
Live to Tell

**Live to Tell** on yhdysvaltalaisen poplaulajan Madonnan ensimmäinen singlejulkaisu hänen kolmannelta studioalbumiltaan *[[True Blue (Madonnan albumi)|True Blue]]*. Madonnan ja Patrick Leonardin tuottama single julkaistiin maailmanlaajuisesti 26. maaliskuuta 1986. Kappaletta käytettiin tunnusmusiikkina elokuvassa *[[Elossa todistamaan]]*, jonka pääosaa esitti Madonnan tuolloinen aviomies Sean Penn.

Kesäkuussa 1986 *Live to Tell* saavutti Billboard-listalla ykkössijan ja Britannian singlelistan kakkossijan. Suomessa se nousi virallisen singlelistan sijalle 7.

Vuonna 2006 Madonna esitti *[[Confessions Tour]]* -konserttikiertueensa avausnumerossa kappaleen roikkuen korkealta peilipinnoitetulta ristiltä päässään orjantappurakruunu. Katolinen ja anglikaaninen kirkko tuomitsivat esityksen ja arvelivat sen johtuvan tähden ”lapsuudentraumoista”. Myöhemmin Madonna kertoi haastattelussa uskovansa, ettei Jeesus olisi pahastunut esityksestä, koska osa sen tuotosta meni AIDSin vastaiseen työhön.

## Lähteet
Yleisilmailu

**Yleisilmailu** (engl. *General Aviation, GA*) kattaa käsitteenä kaikki muut ilmailun toiminnot paitsi kaupallisen ilmakuljetuksen (engl. *Commercial Air Transport, CAT*) eli liikenneilmailun, valtion ilmailun (engl. *State Aviation*) ja lentotyön (engl. *Aerial Work Operation*). 

Siviili-ilmailu voidaan jakaa myös kaupalliseen ilmakuljetukseen, ei-kaupalliseen lentotoimintaan ja kaupalliseen erityislentotoimintaan (engl. *Specialised operation, SPO*) eli kaupalliseen lentotyöhön (engl. *Aerial Work, AW*).     

Kaupallista yleisilmailutoimintaa on seuraavilla aloilla :
* lentokoulutus
* valvonta- ja pelastustoiminta (SAR, search and rescue) mukaan lukien metsäpalonsammutus
* maa- ja metsätalouskäyttö (lannoitus, myrkytys)
* lentotaksi (ilmataksi)
* pienempien ryhmien charter-matkustajapalvelu
* yritysilmailu
* ambulanssilennot

Arvioidaan, että maailmassa on 320&nbsp;000 yleisilmailulentokoneita, joilla lennetään yli 35 miljoonaa lentotuntia vuodessa (hieman yli sata tuntia konetta kohden vuodessa). Yhdysvalloissa on 600&nbsp;000 yleisilmailulentäjää ja Ranskassa on 50&nbsp;000. Näistä vain osa on aktiivisia lentäjiä. Monissa lentokerhoissa tyypillinen lentäväkin jäsen lentää vain muutamia tunteja vuodessa. Vuonna 2004 Suomen ilma-alusrekisterissä oli 510 yleisilmailun lentokonetta, joilla lennettiin yli 70&nbsp;000 tuntia (alle 150 tuntia konetta kohden vuodessa). Vuonna 2005 niille tapahtui neljä suurempaa onnettomuutta.

Suomessa yleisilmailijoiden etua valvoo on Suomen Ilmailuliitto ry (SIL) ja Suomen Moottorilentäjien liitto AOPA Finland.

## Kevytilmailu

Kevytilmailu sai alkunsa 1960-luvulla liitimistä ja painopisteohjatuista moottoriliitimistä. Niistä kehittyi 1980-luvun loppua kohden ultrakevyt lentokone, joka oli harrastajien vastaus yleisilmailun kustannusten nousulle.

Vuonna 2014 Suomessa oli rekisteröitynä 318 ultrakevyttä lentokonetta. Ultrakevyiden lentäminen on saavuttanut purjelennon suosion. Vuoteen 2014 mennessä lupakirjoja on Suomessa myönnetty noin 1 400. Ultrakevyen koneen paino on alle 450 kilogrammaa. Sen lentämiseen oikeuttavaan lupakirjaan vaaditaan vähintään 48 tuntia teoriaopiskelua ja 25 lentotuntia. 2010-luvulla ultrakevyiden lentokoneiden onnettomuudet ovat lisääntyneet. Monet onnettomuuksista ovat johtuneet ohjaajan tekemästä virhearvioinnista.

## Experimental-lentokoneet

Ilmailu syntyi 1900-luvun alussa kokeellisten lentokoneiden, toisin sanoen Experimental-lentokoneiden, rakentamisena. Kuitenkin harrasterakenteisten Experimental-lentokoneiden lentäminen oli muun muassa Yhdysvalloissa kiellettyä pitkään toisen maailmansodan jälkeen, aina 1970-luvun alkuun asti. Tämän jälkeen harrastus on kasvattanut suosiotaan kautta maailman.

## Katso myös

* Ilmailu
** Yleisilmailukone
** Purjelento

## Lähteet
S Club 7

**S Club 7** (myöhemmin **S Club**, Paul Cattermolen lähdettyä yhtyeestä) oli brittiläinen vuosina 1999–2003 toiminut popyhtye. Yhtyeen kokosi sen managerina ollut Simon Fuller, joka tunnetaan myös Spice Girlsin managerina. 

S Club 7:n suosio Britteinsaarilla perustui alun perin television komediasarjaan, joka perustui yhtyeen elämään ja jossa yhtyeen jäsenet esittivät itseään. Ohjelman nimi vaihtui tapahtumapaikan mukaan: *Miami 7*, *LA 7*, *Hollywood 7* ja viimeksi *Viva S Club* (Espanjassa). Jokaisessa jaksossa S Club 7 esitti yhden kappaleen silloiselta albumiltaan. Vuonna 2002 S Club 7 julkaisi clipin, missä ilmoitti, että aikoivat perustaa heille ns. jälkeläiset, mistä syntyi S Club 8.

## Elokuva
Ryhmän jäsenet ovat tehneet myös elokuvan vuonna 2003. Elokuvan ohjasi Nigel Dick

## Jäsenet
* Tina Barrett (s. 1976)
* Paul Cattermole (1977–2023)
* Jon Lee (s. 1982)
* Bradley Mclntosh (s. 1981)
* Jo O'Meara (s. 1979)
* Hannah Spearritt (s. 1981)
* Rachel Stevens (s. 1978)

## Diskografia
* S Club (1999)
* 7 (2000)
* Sunshine (2001)
* Seeing Double (2002)
Tripodi

**Tripodi** voi tarkoittaa seuraavia asioita:

* kolmijalka, jota käytetään esimerkiksi jalustana
* kolmijalkaisia metallihirviöitä *[[Tripodien aika]]* -tieteisseikkailussa.
Maarianhaminan lentoasema

**Maarianhaminan lentoasema**  () on Ahvenanmaan ainoa kaupallisessa käytössä oleva lentoasema. Se sijaitsee Jomalan kunnassa kolme kilometriä Maarianhaminan keskustasta pohjoiseen. Vuonna 2024 lentoaseman kautta kulki 39&nbsp;569 matkustajaa.

Finavia valitsi Maarianhaminan lentoaseman vuoden lentoasemaksi 2009.

## Kiitotie
Lentoasemalla on yksi 1&nbsp;903 metriä pitkä kiitotie (03/21). Kiitotiellä on ILS-mittarilähestymisjärjestelmä.

## Historia
Lentoasema otettiin virallisesti käyttöön vuonna 1937, ja säännöllinen lentoliikenne alkoi vuonna 1940. Asema- ja lennonvarmistusrakennus, pysäköintialue ja lentoasemalle johtava tulotie valmistuivat 1960-luvulla.

### Maarianhaminan lentoturma
Lentoasemalla sattui vakava onnettomuus 8. marraskuuta 1963, kun Aeron reittilennolla ollut DC-3-lentokone OH-LCA putosi maahan lähestymisen aikana noin puolitoista kilometriä ennen kiitotien alkua. 22 ihmistä sai surmansa.

## Lentoyhtiöt ja kohteet

Maarianhaminan lentoasemalta operoi kaksi lentoyhtiötä kolmella reitillä (tammikuu 2026).

## Matkustajatilastot

## Lähteet
* 

### Viitteet

## Aiheesta muualla

*Finavia – Maarianhaminan lentoasema
*Suomen ilmailukäsikirja – Maarianhaminan lentoasema 
*Air Åland
*''Airliners.net'' kuvia Maarianhaminan lentoasemasta
Brian Dunkleman

**Brian James "''B Dawg''" Dunkleman** (s. 25. syyskuuta 1971, Ellicottville, New York) on yhdysvaltalainen koomikko ja näyttelijä, joka juonsi ensimmäisellä kaudella American Idolissa Ryan Seacrestin kanssa. Toisesta kaudesta alkaen Ryan Seacrest on juontanut yksin American Idolia.

## Lähteet

## Aiheesta muualla
* Brian Dunkleman viralliset kotisivut
Max Lilja

**Max Lilja** (s. 27. lokakuuta 1975) on suomalainen muusikko. Hän on yksi Apocalyptica-yhtyeen perustajajäsenistä ja oli yhtyeen aktiivijäsen vuosina 1996–2001. Lilja on ollut Tarja Turusen studio- ja kiertuebändin jäsen vuodesta 2007 alkaen ja aktiivinen sellisti, joka on soittanut monien suomalaisten ja kansainvälisten artistien kanssa. Urallaan Lilja on soittanut satoja konsertteja yli 50 maassa. Vuonna 2013 hän julkaisi ensimmäisen soololevynsä, *Plays Electronica By One Cello*, joka esittelee hänet säveltäjänä ja sähköistetyn sellon mestarina.

## Ura

### Alkuajat
Liljan ensimmäinen instrumentti oli viulu, joka vaihtui selloon kahden vuoden soittamisen jälkeen. Nuorena soittamisen aloittanut Lilja opiskeli vuosina 1983–1984 Panu Saaren harjoitusoppilaana Sibelius-Akatemiassa, minkä johdosta hänet hyväksyttiin 1985 iästään huolimatta Sibelius-Akatemian nuorisokoulutukseen. Siellä hänen opettajiaan vuosina 1985–1993 olivat Hannu Kiiski, Kazimierz Michalic ja tohtori Raimo Sariola. Käymillään musiikkileireillä Lilja esitti sellometallia sellistiystäviensä kanssa. Vuonna 1993 Lilja hyväksyttiin Sibelius-Akatemiaan, jossa häntä opettivat Raimo Sariola ja professori Arto Noras. Vuosina 1994–1996 hän oli sinfoniaorkesteri Vivon soolosellisti ja 1995 Sibelius-Akatemian sinfoniaorkesterin soolosellisti. Ensimmäisen sellometallikeikkansa Lilja soitti vuonna 1995.

### Vuodet Apocalypticassa
*1996 – Apocalyptica perustetaan, yhtye solmii levytyssopimuksen indie-levy-yhtiö Zen Gardenin kanssa, yhtyeen ensilevy *[[Plays Metallica by Four Cellos|Plays Metallica By Four Cellos]]* julkaistaan, kiertueet alkavat
*1997 –Apocalyptican kiertueita, yhtyeen debyyttilevy julkaistaan ympäri maailman, lopettaa opiskelun Sibelius-Akatemiassa
*1998 – toinen Apocalyptica-levy *[[Inquisition Symphony]]* julkaistaan
*1999 – kiertueita Apocalyptican kanssa, sellistinä Mestarit Areenalla -kiertueella
*2000 – kolmas Apocalyptica levy *[[Cult (Apocalyptican albumi)|Cult]]* julkaistaan
*2001 – viimeiset kiertueet Apocalyptican kanssa
*2002 – liittyy suomalaiseen multimetalliyhtyeeseen Hevein
*2003 – sellistinä Suomen Kansallisoopperassa
*2004 – Tekijä Tuntematon perustetaan
*2005 – Hevein-yhtyeen ensilevy ''Sound Over Matter'' julkaistaan maailmanlaajuisesti, Tekijä Tuntematon -yhtyeen ensilevy *Rakkauden Ovi* julkaistaan
*2006 – täydellisen soundin etsiskelyä, ajatus soololevystä syntyy
*2007 – aloittaa Tarja Turusen kiertue- ja studioyhtyeessä
*2008 – toinen Tekijä Tuntematon -levy *Syksyllä Minäkin* julkaistaan, Headfake + 1 -kiertueella Living Colour -yhtyeen Doug Wimbishin ja Will Calhounin kanssa
*2009 – täydellisen soundin etsintää, kiertueita Tarjan kanssa
*2010 – soololevyn säveltämistä ja demotusta, kiertueita Tarjan kanssa
*2011 – soololevyn demotusta ja äänittämistä, kiertueita Tarjan kanssa
*2012 – soololevyn äänittämistä, tuottamista ja miksaamista, kiertueita Tarjan kanssa
*2013 – ensimmäinen soololevy *Plays Electronica By One Cello* julkaistaan           

## Lähteet
*Max Liljan kotisivu
Berimbau

**Berimbau** on vanha afrikkalaisperäinen brasilialainen kielisoitin. Nykyisin sitä pääasiallisesti käytetään brasilialaisen capoeira-itsepuolustuslajin ja tanssin pääsoittimena, ja se on lajille varsin keskeinen elementti. Berimbaun voisi määritellä myös rytmisoittimeksi, sillä sen avulla ei varsinaisesti voi soittaa melodiaa, ainoastaan kolmesta perusäänestä koostuvia rytmejä.

## Ulkonäkö ja koostumus

Berimbauta voisi kuvailla lähinnä keskiajan jousen näköiseksi. Se koostuu rungosta (verga), kielestä (arame) ja pullokurpitsasta (cabaça). Runko on perinteisesti tehty beriba-puusta, mutta berimbaun runkoja tehdään myös muista puulajikkeista. Kieli on yleensä autorenkaista polttamalla saatavaa rautalankaa, mutta pianon/muun kielisoittimen kieliä voidaan myös käyttää berimbaun kielinä. Pullokurpitsa toimii soittimen kaikukoppana. Se on kuivattu ja koverrettu kalebassin hedelmä.

Lisäksi berimbauhun kuuluu lyömätikku (baqueta), helistin (caxixi) ja kolikko (dobrão) tai kivi (pedra).

## Soittaminen

Berimbauta pidellään pujottamalla toisen käden pikkusormi lenkin alta, joka pitelee cabaçaa soittimen rungossa kiinni. Näin soittimen koko paino on yhden sormen varassa, mikä yleensä aiheuttaa hankaluuksia ja sormen kivuliasta puutumista aloitteleville soittajille, mutta harjoittelun jälkeen ongelmat katoavat. Saman käden etusormen ja peukalon välissä pidetään kolikkoa tai kiveä, jonka avulla vaihdetaan ääntä, joka lähtee soittimesta kieltä lyötäessä.

Toisessa kädessä soittajalla on lyömätikku ja helistin.

## Ääni

Berimbaulla voi soittaa kolmea eri ääntä: matalaa, korkeaa ja särinää. Lisäksi liikuttamalla berimbauta eteen- ja taaksepäin soittajan palleasta, voidaan saadaan aikaan myös ns. wahwah-efekti ääneen. Esimerkiksi Íuna-rytmiä soitettaessa tämä tulee esille varsin selkeästi.

Matalassa äänessä kolikko tai kivi ei kosketa kieltä. Korkea ääni saadaan aikaan kiristämällä kieltä niin, että kolikko tai kivi painetaan kieltä vasten etusormella ja peukalolla työntämällä. Särinä-äänessä kolikko tai kivi asetetaan kevyesti koskettamaan kieltä ja kaikukoppa painetaan kiinni palleaan.
Lambretta (yhtye)

**Lambretta** oli ruotsalainen vuosina 1993-2005 toiminut pop-/rock-yhtye.

Lambretta perustettiin vuonna 1993 ja pian siihen liittyi yhtyeen tuleva keulahahmo, laulaja Linda Sundblad. Ennen tätä laulajana oli toiminut Anders Eliasson. Ensimmäisen albuminsa *Breakfastin* yhtye julkaisi 1999. Sundblad lähti soolouralle vuonna 2005, jolloin osa muista jäsenistä perusti Psych Onationin.

## Jäsenet
* Linda Sundblad - laulu
* Klas Edmundsson - kitara
* Petter Lantz - basso
* Marcus Nowak - rummut 

## Diskografia
### Albumit
* Breakfast 1999
* Lambretta 2001
* The Fight 2004

### Singlet
*Blow My Fuses 1999
*Absolutely Nothing 1999
*I´m Coming Home 2000
*Bimbo 2001
*Creep 2001
*Perfect Tonight 2002
*Kill Me 2004
*Chemical 2004
*Anything 2005
Elliott Yamin

**Elliott Yamin** (syntyjään **Efraym Elliott Yamin**, s. 20. heinäkuuta 1978 Los Angeles, Kalifornia) on yhdysvaltalainen laulaja, joka oli kolmas *[[American Idol]]in* viidennellä tuotantokaudella häviten ainoastaan voittajalle Taylor Hicksille ja toiseksi tulleelle Katherine McPheelle.

Yamin syntyi Kaliforniassa, mutta hänen ollessaan 11-vuotias perhe muutti Richmondiin, Virginiaan. Hänen isänsä on kotoisin Israelista ja äitinsä amerikanjuutalainen. Vanhemmat erosivat hänen nuoruusvuosinaan. Yaminin oikean korvan kuulo on alentunut 90&nbsp;% ja hän sairastaa diabetesta.

## American Idol

Yaminin *American Idol* -taival alkoi Bostonin koelauluista. Hän pääsi jatkoon esittämällä Leon Russellin kappaleen ”A Song for You”, jonka hän lauloi myös myöhemmin finaaleissa.

Yamin laulaa lähinnä soulmusiikkia. Hän on maininnut suosikkiartisteikseen Alicia Keysin, Gwen Stefanin ja Usherin.

Semifinaalissa Yamin teki suuren vaikutuksen Simon Cowelliin ja tämä kehuikin häntä kaikkien aikojen potentiaalisesti parhaaksi mieslaulajaksi koko kilpailun historiassa.

## Studioalbumit
* Elliot Yamin (2007)
* Sounds of the Season: The Elliott Yamin Holiday Collection (2007)
* My Kind of Holiday (2008)
* Wait for You (2008)
* Fight for Love (2009)
* Gather 'Round (2011)
* Let's Get to What's Real (2012)
* Best For You (2013)
* As Time Goes By (2015)

## Lähteet

## Aiheesta muualla
* Elliott Yaminin kotisivut
Linda Sundblad

**Linda Caroline Sundblad** (s. 5. kesäkuuta 1981) on ruotsalainen laulaja, joka tuli tunnetuksi yhtyeestä Lambretta. 

Sundblad vietti lapsuutensa Lidköpingissä Etelä-Ruotsissa ja liittyi Lambrettaan 15-vuotiaana. Tätä ennen yhtyeessä oli laulanut muutaman vuoden ajan Anders Eliasson. Sundblad erosi yhtyeestä 2005, jolloin sen toiminta lopetettiin. 

Sundblad ehti julkaista Lambrettan kanssa kolme albumia. Ensimmäinen sooloalbumi ilmestyi 2006.

## Diskografia
### Albumit
* *[[Oh My God (Linda Sundbladin albumi)|Oh My God]]* 2006 
* *[[Manifest (Linda Sundbladin albumi)|Manifest]]* 2010

## Aiheesta muualla

* Viralliset sivut
Beta Ursae Majoris

**Beta Ursae Majoris** (β UMa / β Ursae Majoris) eli Merak on tähti Ison Karhun tähtikuviossa. Se kuuluu kuvion tunnetuimpaan osaan *Otavaan*. Se sijaitsee Otavan oikeassa alareunassa, "kattilan" alakulmassa. Merak näyttää suuntaa Pohjantähteen yhdessä sen yläpuolella olevan Dubhen kanssa.

## Merak
Merakille on ympärillään Vegan ja Fomalhautin pölykiekkoja muistuttava kiekko, joka muistuttaa Saturnuksen rengasta, ja jonka lämpötila on muutama sata kelviniä.

## Aiheesta muualla
*Daviddarling merak 
*Kaler merak 
* Alcyone.de Merak
Fox Broadcasting Company

**Fox** eli **Fox Broadcasting Company** on yhdysvaltalainen televisioyhtiö, jonka omistaa Fox Corporation.

Fox on yksi Yhdysvaltojen neljästä suuresta televisioyhtiöstä. Vuosina 2004–2012 se oli 18–49-vuotiaiden ikäluokassa katsotuin kanava. Se oli myös koko Yhdysvaltojen katsotuin kanava kaudella 2007–2008.

## Historia
Foxin historia alkoi maaliskuussa 1985, jolloin Rupert Murdochin News Corporation-konserni osti 50 prosentin osuuden 20th Century Foxin omistaneesta TCF Holdings -yhtiöstä. Toukokuussa Murdoch osti 1,55 miljardilla dollarilla kuusi isojen kaupunkien televisioasemaa, joista muodostetun Fox Television Stations Groupin näkyvyysalue kattoi 22 prosenttia yhdysvaltalaisista kotitalouksista. Loppuvuodesta Murdoch kertoi suunnitelman televisioyhtiöstä, joka kilpailisi Yhdysvaltojen kolmen suuren (ABC, CBS ja NBC) kanssa. Lähetykset alkoivat 9. lokakuuta 1986, jolloin siihen oli liitetty 90 aiemmin itsenäistä televisioasemaa ja se näkyi 80 prosentissa yhdysvaltalaisista talouksista. Vuonna 2003 kattavuus oli 96,18 prosenttia kotitalouksista. HDTV-lähetykset alkoivat syyskuussa 2004.

## Muut kanavat
Uutiskanava Fox News Channelin lähetykset alkoivat kaapeliverkossa lokakuussa 1996. Talousuutisiin erikoistunut kaapelikanava Fox Business Network aloitti toimintansa lokakuussa 2007. Lastenkanava Fox Kids perustettiin 1990, mutta myytiin Disneylle 2002, jolloin kanavan nimeksi tuli Jetix. Urheilukanavat Fox Sports 1 ja Fox Sports 2 aloittivat elokuussa 2013.

## Foxin ohjelmia
* *[[24 (televisiosarja)|24]]* (Suomessa MTV3 ja Sub)
* *[[70’s Show]]* (Suomessa Nelonen ja TV5)
* *[[Ally McBeal]]* (Suomessa Fox)
* *[[American Dad!]]* (Suomessa Fox)
* *[[American Idol]]* (Suomessa Sub)
* *[[Bones]]* (Suomessa MTV3 ja Sub)
* *[[Dollhouse]]* (Suomessa Sub)
* *[[Family Guy]]* (Suomessa Sub, C More ja Fox)
* *[[Fringe – rajamailla]]* (Suomessa MTV3)
* *[[Glee]]* (Suomessa Sub ja AVA)
* *[[House (televisiosarja)|House]]* (Suomessa MTV3, AVA ja MTV Sport 1)
* *[[Kauhukeittiö]]* (Suomessa MTV3)
* *[[Kosketus (televisiosarja)|Kosketus]]* (Suomessa MTV3 ja AVA)
* *[[MADtv]]* (Suomessa Sub)
* *[[Melrose Place]]* (Suomessa MTV3)
* *[[Miljonääri-Joe]]* (Suomessa MTV3)
* *[[O.C.]]* (Suomessa MTV3 ja Sub)
* *[[Pako]]* (Suomessa MTV3)
* *[[Paljastavat valheet]]* (Suomessa MTV3)
* *[[Pulmuset (televisiosarja)|Pulmuset]]* (Suomessa TV5)
* *[[Resident]]* (Suomessa Nelonen)
* *[[Salaiset kansiot]]* (Suomessa MTV3 ja Sub)
* *[[Simpsonit]]* (Suomessa Super Sport, MTV3, Sub ja Fox)
* *[[Tanssi jos osaat]]* (Suomessa Nelonen)
* *[[Terra Nova (televisiosarja)|Terra Nova]]* (Suomessa MTV3)

## Aiheesta muualla
* Fox.com
Coal Chamber

**Coal Chamber** on vuonna 1994 Los Angelesissa perustettu kalifornialainen nu metal -yhtye. Coal Chamber kävi Suomessa vuonna 1998 Provinssirock-festivaaleilla.

## Historia
Roadrunner Recordsin Monte Conner ryhtyi yhtyeen tuottajaksi kuunneltuaan sen ensimmäisen demonsa, "Locon", Ross Robinsonin kautta. Tuohon aikaan Robinson oli Coal Chamberin tuottaja. Vuonna 1996 Coal Chamber pääsi esiintymään Ozzfestille sekä vuoden 1997 paikkeilla Coal Chamber sai levytyssopimuksen ja he levyttivät esikoisalbuminsa *[[Coal Chamber (albumi)|Coal Chamber]]*. Aluksi myynti oli hidasta, mutta levy myi lopulta kultaa.

Seuraava albumi *[[Chamber Music]]* julkaistiin vuonna 1999. Musiikki oli hieman melodisempaa, mutta ei myynyt läheskään niin hyvin kuin edeltäjänsä. Dez, joka sattuu olemaan Ozzy Osbournen hyvä ystävä, pyysi tätä laulamaan kappaleessa "Shock The Monkey", joka on alkuperältään Peter Gabrielin kappale vuodelta 1982. Kappaleesta kuvattiin myös musiikkivideo.

Kiertueilla 2002–2003 basisti Rayna Fossia korvasi Nadja Peulen. Vuonna 2002 julkaistu albumi *[[Dark Days]]* jäi Coal Chamberin viimeiseksi. 

Vuonna 2003 Dez äänitti laulun ylijääneelle kappaleelle "Dramatic", joka oli jäänyt keskeneräiseksi vuoden 1997 nauhoituksista. Nimeksi tuli "Headstones And The Walking Dead". Kappale julkaistiin albumilla *[[Giving The Devil His Due]]* muiden julkaisemattomien kappaleiden, demojen ja remixien joukossa. Vuonna 2004 julkaistiin myös yhtyeen virallinen kokoelmalevy, *[[The Best of Coal Chamber]]*.

Lokakuussa 2008 Meegs Rascon nousi lavalle esittämään Coal Chamber -kappaleen "Loco" yhdessä Dez Fafaran DevilDriver -yhtyeen kanssa. Dez Fafara on sanonut selvittäneensä pahasti tulehtuneet välit kitaristi Meegs Rasconin kanssa. Nykyään Dez laulaa yhtyeessä DevilDriver.

Vuonna 2011 Coal Chamber yhdistyi uudestaan ja esiintyi Australiassa. Vuonna 2015 se julkaisi uuden albumin *Rivals*.

## Diskografia
### Studioalbumit
*Coal Chamber (1997)
*Chamber Music (1999)
*Dark Days (2002)
*Giving The Devil His Due (2003)
*The Best of Coal Chamber (2004)
*Rivals (2015)

### Kokoelmat
* Giving the Devil His Due (2003)
* The Best of Coal Chamber (2004)
* The Complete Roadrunner Collection (1997-2003) (2013)

### Singlet
* Loco (1997)
* Big Truck (1997)
* Sway (1998)
* Not Living (1999)
* Shock the Monkey (feat. Ozzy Osbourne) (1999)
* Tyler's Song (1999)
* Notion (1999)
* Fiend (2002)
* I.O.U. Nothing (2015)

### Musiikkivideot

## Jäsenet
*Bradley "Dez" Fafara (laulu)
*Miguel Rascon (kitara)
*Rayna Foss-Rose (basso)
*Mikey  Cox (rummut)
*Nadja Peulen (basso, 2002–2003)
Clive Davis

**Clive Davis** (s. 4. huhtikuuta 1932 Brooklyn, Yhdysvallat) on yhdysvaltalainen  Grammy-palkittu musiikkituottaja, levy-yhtiön johtaja, musiikkialan vaikuttaja ja Rock and Roll Hall of Famen jäsen. 

Davis syntyi juutalaiseen perheeseen. Valmistuttuaan Harvardin oikeustieteellisestä vuonna 1956, hän toimi lakimiehenä New Yorkissa. Vuonna 1967 hänestä tuli Columbia Recordsin toimitusjohtaja, jonka seurauksena hän solmi levytyssopimukset muun muassa Janis Joplinin, Laura Nyron, Santanan, Bruce Springsteenin, Billy Joelin ja Blood, Sweat and Tearsin kanssa. Edelleen 70-luvun alussa Davis solmi levytyssopimukset Iggy Popin, Earth, Wind & Firen sekä Aerosmithin kanssa

## Lähteet